Kazimieras Kuzavinis

Kazimieras Kuzavinis (1927 m. gegužės 15 d. Mitošiūnuose, Anykščių rajonas – 2006 m. birželio 4 d. Surdegyje, Anykščių rajonas) – Lietuvos kalbininkas, vadovėlių autorius, žymus lotynų kalbos specialistas.

 Biografija 
Mokėsi Kupiškyje, 1947 m. sidabro medaliu baigė Kupiškio gimnaziją. 1947–1952 m. studijavo Vilniaus universiteto Filologijos fakultete – iš pradžių lietuvių kalbą ir literatūrą, vėliau baigė klasikinės filologijos studijas, domėjosi sanskritu.

1951–1965 m. dirbo mokytoju Vilniaus miesto mokyklose, ilgiausiai dėstė lietuvių kalbą Vilniaus Salomėjos Nėries vidurinėje mokykloje. 1954–2000 m. Vilniaus pedagoginio instituto (nuo 1992 m. VPU) Lituanistikos fakulteto dėstytojas, nuo 1978 m. docentas. Dėstė lietuvių kalbos istorinę gramatiką, baltų filologiją, akcentologiją, lotynų ir graikų kalbas. 1979–1985 m. VPI Lietuvių kalbos ir literatūros fakulteto prodekanas. Žuvo patekęs į autoavariją kelyje Žviliūnai-Surdegis. Palaidotas Mitošiūnų kapinėse.

 Kūryba 
Redagavo „Lotynų-lietuvių kalbų žodyną“ (1955 m.). Išvertė Antoine Meillet knygą „Lyginamasis metodas istorinėje kalbotyroje“ (1956 m.). 1964 m. išėjo knyga „Prūsų kalba“. 1971 m. leidinyje „Vardai ir žodžiai“ išspausdintas parengtas „Lietuvių vardų etimologinis žodynas“ (su B. Savukynu). 1982 m. išleido „Lietuvių kalbos vadovėlį“ specialiosioms vidurinėms mokykloms (su kitais autoriais), 1987 m. – „Lietuvių vardų kilmės žodyną“ (su B. Savukynu), 1996 m. – „Lotynų-lietuvių kalbų žodyną“. Kelių lotynų kalbos vadovėlių aukštosioms ir vidurinėms mokykloms bendraautoris (1960 m., su J. Dumčiumi ir kt.). Paskelbė straipsnių akcentologijos, onomastikos, etimologijos (apie Lietuvos vardo kilmę ir kt.) klausimais „Kalbotyroje“ ir kt.

 Bibliografija 
 Lotynų kalba: vadovėlis / Jonas Dumčius, Kazys Kuzavinis, Ričardas Mironas. – Vilnius: Valstybinė politinės ir mokslinės literatūros leidykla, 1960. – 494 p.: lent.
 Prūsų kalba: mokymo priemonė. – Vilnius, 1964. – 35 p.: iliustr.
 Lietuvių kalbos fonetikos dalijamieji pratimai: 5 klasei: metodinės pastabos / Kazys Kuzavinis, Antanas Pakerys. – Kaunas: Šviesa, 1968. – 58 p.: lent.
 Lietuvių kalbos kirčiavimo dalijamieji pratimai: 5-6 klasei / Kazys Kuzavinis, Antanas Pakerys. – Kaunas: Šviesa, 1968. – 103 p.: lent.
 Lentelės lietuvių kalbos kirčiavimo pradmenims mokyti: metodinės pastabos. – Kaunas: Šviesa, 1968. – 21 p.
 Lectiones latinae: lotynų kalbos vadovėlis / Jonas Dumčius, Kazimieras Kuzavinis, Ričardas Mironas. – Vilnius: VU, 1969. – 25 p.
 Vox latina: lotynų kalbos vadovėlis IX–XI klasei / Kazys Kuzavinis, Leonas Valkūnas. – Kaunas: Šviesa, 1973. – 364 p.: iliustr.
 Elementa latīna: vadovėlis / Jonas Dumčius, Kazys Kuzavinis, Ričardas Mironas. – Vilnius: Mokslas, 1978. – 261 p.
 Lietuvių kalbos vadovėlis / Leonas Gedvilas, Liuda Kadžytė, Kazys Kuzavinis. – Vilnius: Mokslas, 1982. – 248 p.
 Lotynų kalba: vadovėlis 9-11 klasei / Kazys Kuzavinis, Leonas Valkūnas. – 2-asis leidimas. – Kaunas: Šviesa, 1985. – 375 p.: iliustr.
 Lietuvių vardų kilmės žodynas / Kazys Kuzavinis, Bronys Savukynas. – Vilnius: Mokslas, 1987. – 391 p.
 Lotynų kalba: vadovėlis X–XI klasei / Kazys Kuzavinis, Leonas Valkūnas. – 3-asis leidimas. – Kaunas: Šviesa, 1990. – 375 p.: iliustr. – ISBN 5-430-00872-9
 Lietuvių vardų kilmės žodynas / Kazys Kuzavinis, Bronys Savukynas. – 2-asis leidimas. – Vilnius: MEL, 1994. – 391 p. – ISBN 5-420-01227-8
 Lotynų-lietuvių kalbų žodynas. – Vilnius: Mokslo ir enciklopedijų leidykla, 1996. – 938 p. – ISBN 5-420-01289-8
 Lotynų kalba: vadovėlis / Kazys Kuzavinis, Leonas Valkūnas. – 4-asis leidimas. – Kaunas: Šviesa, 1997. – 382 p.: iliustr. – ISBN 5-430-02254-3
 Elementa latīna: vadovėlis / Jonas Dumčius, Kazimieras Kuzavinis, Ričardas Mironas. – Vilnius: Jandrija, 1999. – 256 p. – ISBN 9986-9184-7-2
 Lotynų kalba: vadovėlis / Kazimieras Kuzavinis, Leonas Valkūnas. – 3-asis leidimas. – Kaunas: Šviesa, 2002. – 382 p.: iliustr. – ISBN 5-430-03447-9
 Lietuvių vardų kilmės žodynas / Kazimieras Kuzavinis, Bronys Savukynas. – 3-asis leidimas. – Vilnius: MELI, 2003. – 353 p. – ISBN 5-420-01502-1
 Lotyniški posakiai ir sparnuoti žodžiai. – Vilnius: Mokslo ir enciklopedijų leidybos institutas, 2005. – 327 p. – ISBN 5-420-01552-8
 Lotynų-lietuvių kalbų žodynas. – 2-asis leidimas. – Vilnius: Mokslo ir enciklopedijų leidybos institutas, 2007. – 1147 p. – ISBN 5-420-01587-0
 Lietuvių vardų kilmės žodynas / Kazimieras Kuzavinis, Bronys Savukynas. – 6-asis leidimas. – Vilnius: MELI, 2009. – 353 p. – ISBN 978-5-420-01648-0
 Elementa Latīna: vadovėlis / Jonas Dumčius, Kazimieras Kuzavinis, Ričardas Mironas. – 4-asis leidimas. – Vilnius: Mokslo ir enciklopedijų leidybos centras, 2010. – 303 p. – ISBN 978-5-420-01669-5

 Įvertinimas 
 1977 m. LTSR nusipelnęs dėstytojas

 Šaltiniai 

 Literatūra 
 Kazimieras Kuzavinis – kalbininkas ir pedagogas / Gražina Akelaitienė, Liuda Kadžytė-Kuzavinienė. – Vilnius: Vilniaus pedagoginio universiteto leidykla, 2009. – 239 p.: iliustr. – ISBN 978-9955-20-437-4

Kategorija:Lotynistai
Kategorija:Lietuvos kalbininkai
Kategorija:Lietuvos dėstytojai